सेंसेक्स की 30 में से 16 कंपनियाँ और निफ्टी की 51 में से 28 कंपनियाँ हरे निशान में रहीं। विदेशी निवेशकों के पैसा लगाने से बाजार में शुरू से ही मजबूती देखी गयी। सेंसेक्स 53.49 अंक चढ़कर 29,463.01 अंक पर खुला। पहले घंटे में ही 29,439.42 अंक के दिवस के निचले स्तर को छूने के बाद इसकी तेजी लगातार बढ़ती गयी। एक समय यह 29,554.39 अंक के दिवस के उच्चतम स्तर पर भी पहुँच गया था। कारोबार की समाप्ति पर सेंसेक्स गत दिवस की तुलना में 121.91 अंक ऊपर 29,531.43 अंक पर रहा। निफ्टी 27.90 अंक की बढ़त में 9,128.70 अंक पर खुला। कारोबार के दौरान 9,109.10 अंक के दिवस के निचले और 9,153.15 अंक के दिवस के उच्चतम स्तर को छूने के बाद यह गत दिवस के मुकाबले 43 अंक चढ़कर 9,143.80 अंक पर बंद हुआ। बीएसई में कुल 3,088 कंपनियों के शेयरों में कारोबार हुआ। इनमें 1,182 बढ़त में और 1,669 गिरावट में बंद हुये जबकि 237 के भाव उतार-चढ़ाव से होते हुये अंतत: स्थिर रहे। बड़ी कंपनियों के मुकाबले मझौली और छोटी कंपनियों में निवेशकों का विश्वास कम रहा। बीएसई का मिडकैप 0.14 प्रतिशत चढ़कर 13,930.60 अंक पर और स्मॉलकैप 0.31 प्रतिशत यानी 14,196.72 अंक पर पहुँच गया।